  Туспуктэм: Руслан Нуриахметов Майя Бывальцева Удмуртилэн тӧроез цифровой азинсконъя министре Михаил Фоминовез но Архив ужъёсъя комитетлы кивалтӥсе Марина Кондратьеваез юнматӥз. Со сярысь элькун тӧролэн но кивалтэтлэн пресс-службазы ивортӥз. Та дырозь Михаил Фоминов министрлэн нырысетӥ воштӥсез вал, Марина Кондратьева – Удмуртиысь шор кун архивлэн кивалтӥсез. ВАТСАН Фоминов Михаил Александрович вордскиз 1972-тӥ арын. Ижысь техникая кун университетэз «Робототехнические системы и комплексы» ӧнеръя но Удмурт кун университетэз «Менеджмент» ӧнеръя йылпумъяз. Банкъёсын программист, инженер-программист, автоматизацияя но телекоммуницкациосъя ёзэтлэн кивалтӥсез, ВТБ банклэн филиалаз ватсам офисэзлэн кивалтӥсез, управляющийлэн воштсез луыса ужаз. 2012-2014 аръёсы – Удмуртиысь информатизацияя но герӟетъя министрлэн воштӥсез; 2015-2017 аръёсы – Удмуртиысь информатизацияя но герӟетъя агентстволэн кивалтӥсезлэн воштӥсез, кивалтӥсез; 2017-тӥ арын - Удмуртиысь информатизацияя но герӟетъя агентстволэн кивалтӥсезлэн воштӥсез; 2018-2023 аръёсы – Удмуртиысь цифровой азинсконъя министрлэн нырысетӥ воштӥсез. Кондратьева Марина Александровна вордскиз 1984-тӥ арын. Удмурт кун университетэз «Политология» ӧнеръя йылпумъяз. «Центра документации новейшей истории Удмуртской Республики» ужъюртын комплектовать каронъя ёзэтын валтӥсь ӧнерчи, ёзэтлэн кивалтӥсез, Удмуртиысь шор кун архивлэн кивалтӥсезлэн воштӥсез, кивалтӥсез луыса ужаз. Тодэ вайытом, озьы ик элькун кивалтэтлэн тӧроезлы воштӥсьёсты юнматӥзы. Тегъёс: Удмуртия кивалтэт кивалтӥсьёс архив  